Գուրգեն Գաբրիելյան (գրող)

**Գուրգեն Արտեմի Գաբրիելյան** (), հայ բանաստեղծ, մանկագիր, մանկավարժ։ Ղարաբաղյան շարժման կազմակերպիչներից։ ԽՍՀՄ գրողների միության անդամ 1963 թվականից։ ԽՄԿԿ անդամ 1955 թվականից։ Ադրբեջանական ԽՍՀ մշակույթի վաստակավոր աշխատող (1986):

## Կենսագրություն
Գուրգեն Գաբրիելյանը ծնվել է 1927 թվականին Խանցք գյուղում (այժմ՝ ԼՂՀ Ասկերանի շրջան)։ 1949 թվականին ավարտել է Ստեփանակերտի երկամյա մանկավարժական ինստիտուտը, 1954 թվականին՝ Ադրբեջանի հեռակա մանկավարժական ինստիտուտի բանասիրական ֆակուլտետը։ 1940-1950 թվականներին աշխատել է Բադարա գյուղի միջնակարգ դպրոցում որպես հայոց լեզվի և գրականության ուսուցիչ։ 1950-1960 թվականներին ուսուցչություն է արել Սզնեք գյուղի յոթնամյա դպրոցում։ 1960 թվականին եղել է Ստեփանակերտի ժողովրդական ստեղծագործության մարզայի տան տնօրենը, 1963-1966 թվականներին՝ ԼՂԻՄ մարզխորհրդի մշակութային վարչության պետ, 1966-1971 թվականներին՝ ռադիոհաղորդումների կոմիտեում խմբագիր, 1971-1974, 1978-1988 թվականներին՝ «Սովետական Ղարաբաղ» թերթի մշակույթի բաժնի վարիչ, 1974-1976 թվականներին՝ Ստեփանակերտի Մ. Գորկու անվան հայկական պետական դրամատիկական թատրոնի տնօրեն։ 1996 թվականից՝ Ստեփանակերտի Հովհաննես Թումանյանի անվան գրադարանի տնօրեն։

Ռուսերեն լույս է տեսել նրա «Լեռնային կածան» (Մոսկվա, 1973 թվական), ադրբեջաներեն՝ «Ես հո փոքր չեմ» (Բաքու, 1974 թվական), մոլդավերեն՝ «Լեռնային կածան» (Քիշնև, 1977 թվական) գրքերը։

## Երկերի մատենագիտություն
* Ճուտիկներ, Ե, Հայպետհրատ, 1960, 28 էջ։
* Մեր գյուղի առավոտը, Բաքու, Մանկպատհրատ, 1961, 24 էջ։
* Լեռնային վտակ (ժողովածուում տեղ են գտել Գ. Գաբրիելյանի մի քանի բանաստեղծությունները), Բաքու, Ազերնեշր, 1963, 132 էջ։
* Բարի լույս, Ե., Հայպետհրատ, 1964, 28 էջ։
* Ես հո փոքրիկ չեմ, Բաքու, Ազերնեշր, 1967, 48 էջ։
* Լեռնային վտակ (Ժողովածուում տեղ են գտել Գ. Գաբրիելյանի մի քանի բանաստեղժությունները), Բաքու, Ազերնեշր, 1967, 195 էջ։
* Այբուբենը երգերի մեջ, Ե., «Հայաստան», 1967, 44 էջ։
* Կեսօր, Ե., «Հայաստան», 1968, 64 էջ։
* Այբուբենը երգերի մեջ, Ե., «Հայաստան», 1970, 44 էջ։
* Ծտերի կրկեսը, Ե., «Հայաստան», 1970, 48 էջ։
* Ծաղիկն ու մեղուն (մանկական բանաստեղծություններ), Բաքու, Ադրբեջանի պետական հրատարակչություն, 1970, 48 էջ։
* Անմեղ ժպիտներ, Ե., «Հայաստան», 1973, 80 էջ։
* Գույների երգը (բանաստեղծություններ), Բաքու, Ադրբեջանի պետական հրատարակչություն, 1973, 112 էջ։
* Զանգակներ (ԺողովաՅուում տեղ են գտել նաև Գ. Գաբրիելյանի մի քանի գործեր), Ե., «Հայաստան», 1974, 160 էջ։
* Ջրվեժի երգը, Բաքու, Ազերնեշր, 1976, 144 էջ։
* Եկեք հաշվել սովորենք, Ե., «Հայաստան», 1976, 20 էջ։
* Ընտիր երկեր (մանկական բանաստեղծություններ, պոեմներ), Բաքու, «Գյանջլիք», 1978, 400 էջ։
* Ձյան գույները, Ե., «Սովետական գրող», 1979, 72 էջ։
* Ակունքներ, Բաքու, «Յազըչը», 1981, 128 էջ։
* Ծիածան (բանաստեղծությունների ժողովածուն ամփոփում է 15 հանրապետությունների մանկագիրների լավագույն գործերը, գրքում գործեր ունի նաև Գ. Գաբրիելյանը), Ե., «Սովետական գրող», 1982, 184 էջ։
* Վաղը դպրոց ենք գնալու (ժողովածուում գործեր ունի նաև Գ. Գաբրիելյանը), Ե., «Լույս», 1982, 256 էջ։
* Երգող ծառը (բանաստեղծություններ), Ե., «Սովետական գրող», 1982, 32 էջ։
* Աղավնատուն (բանաստեղծություններ և պոեմներ), Բաքու, 1987, 208 էջ։
* Մանկատաղեր, Երևան, 1987, 72 էջ։
* Կապույտ երակ, Երևան, 1996, 88 էջ։
* Իմ առածանին, Երևան, 1998, 175 էջ։
* Աշնան հանդես, Երևան, 1999, 88 էջ։
* Ուրախ հայերեն, Երևան, 1999, 160 էջ։
* Արցախյան նվագարան (ընտիր երկեր), Երևան, 2002, 193 էջ։
* Արևը լճակում, Ստեփանակերտ, 2002, 192 էջ։
* Ղարաբաղի հորովել, Երևան, 2003, 144 էջ։
* Մեր թևավոր բարեկամները, Երևան, 2004, 104 էջ։
* Ընտրանի, Ստեփանակերտ, 2007 , 256 էջ։
* Աշնան հանդես, Երևան, 2009, 88 էջ։
* Ես ձեզ հետ եմ, Ստեփանակերտ, 2012 , 240 էջ։

## Պարգևներ, մրցանակներ
* ՀԳՄ Ստեփան Զորյանի անվան մրցանակ, 1983 
* Ադրբեջանական ԽՍՀ մշակույթի վաստակավոր աշխատող, 1986
* ՀՀ Պետական մրցանակ, 2000 
* ԼՂՀ Եղիշեի անվան մրցանակ, 2002 
* ԼՂՀ «Մեսրոպ Մաշտոց» մեդալ, 2003 
* «Մայրական շնորհակալություն» մեդալ

## Ծանոթագրություններ

Կատեգորիա:Ադրբեջանական ԽՍՀ մշակույթի վաստակավոր գործիչներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:ՀՀ պետական մրցանակի դափնեկիրներ
Կատեգորիա:Հայ բանաստեղծներ
Կատեգորիա:Հայ մանկագիրներ
Կատեգորիա:Հայ մանկավարժներ